EkBass/fiwiki-20250220-pages-articles huggingface dataset:
Trần Đại Quang

Trần Đại Quang (12. lokakuuta 1956Dantri.com.vn – 21. syyskuuta 2018Chủ tịch Trần Đại Quang qua đời ở tuổi 62 ) oli vietnamilainen poliitikko. Hän oli maan presidentti vuosina 2016–2018. Trần oli köyhistä oloista. Isä hankki elantonsa kalastajana joella ja äiti oli banaaninmyyjä. Trần toimi aktiivisesti Vietnamin kommunistisessa puolueessa ja nousi sitä kautta presidentiksi. Trần Đại Quang kuoli virassa ollessaan yllättäen, vaikka sairastelikin pitkään. Hän oli viime ajat ollut näkymättömissä, mikä herätti kysymyksiä. Poikkeuksellisesti hän osallistui oli 20. syyskuuta 2018 Aasian maiden yhteisen talousjärjestön kokoukseen ja otti 11. syyskuuta Hanoissa vastaan Indonesian presidentin Joko Widodon. == Lähteet == == Aiheesta muualla == Luokka:Vietnamin presidentit Luokka:Vuonna 1956 syntyneet Luokka:Vuonna 2018 kuolleet
Kolmas Henokin kirja

Kolmas Henokin kirja eli Heprealainen Heenokin kirja on juutalainen apokryfi, joka on kirjoitettu vuosien 400 jaa. ja 500 jaa. välillä. Kirja tunnetaan myös nimellä Palatsien kirja, Ylipappi Ismael Rabbin kirja ja Metatronin ilmestys. Kirja on tärkeässä asemassa kabbalistisessa mystiikassa. ==Historia== Kirja on todennäköisesti pseudepigrafi, ja se on laitettu tannaiitti Ishmael ben Elisha ha-Kohennin nimiin, jonka isä palveli Jerusalemin temppelissä ylipappina. Rabbi Ishmal ben Elisha on merkittävä hahmo kabbalakirjallisuuden kehityksessä. Teksti tunnettiin pitkään vain katkelmina. Vuonna 1928 ruotsalainen teologi ja eksegeetti, Oxfordin yliopiston professori Hugo Odeberg kokosi kolmannen Henokin kirjan tekstin eri katkelmista ja käsikirjoituksista, joista vanhin oli vuodelta 1511. ==Sisältö== Kolmas Henokin kirja kertoo rabbi Ismaelin ilmestyksestä, jossa hän nousee taivaaseen. Taivaassa hänet ottaa vastaan ylienkeli Metatron, joka paljastaa olevansa Henok, Aadamista seitsemäs, jonka Jumala on korottanut taivaaseen ja tehnyt hänestä arkkienkelin: Kirja korostaa enkelimystiikkaa. Siinä on myös useita kreikan ja latinan lainasanoja. == Yhtäläisyydet 1. Henokin kirjaan == Kolmannella ja ensimmäisellä Henokin kirjalla on useita yhtäläisyyksiä ja todennäköisesti 3. Henokin kirjan kirjoittaja on tuntenut 1. Henokin kirjan: * Henok nousee taivaaseen tulisilla vaunuilla (3. Hen. 6:1, 7:1) * Henok korotetaan enkeliksi (3. Hen. 9:1–5; 15:1–2) * Kun Metatron (eli Henok) on korotettu enkeliluokkaan, hänet kruunataan taivaassa (3. Hen. 10:1–3; 16:1) * Metatron saa tietää salaisuuksia kosmologiasta (3. Hen. 13:1–2) * Kertomus, miten ihmiset löytävät jalometalleja ja tekevät niistä epäjumalankuvia (3. Hen. 5:7–14) * Vihamielinen enkeli Azaz'el ja kaksi muuta langennutta enkeliä (3. Hen. 4:6; 5:9) == Katso myös == *Henokin kirja *Toinen Henokin kirja == Lähteet == * * === Viitteet === Luokka:Vanhan testamentin apokryfit
Saastamoisen poika

Saastamoisen poika on kuusiosainen komediasarja taksikuski Antti Saastamoisen seikkailuista. Sarjaa esitettiin ensimmäisen kerran Yle TV2 -kanavalla vuonna 1989 ja myöhemmin uusintana vuosina 1992 ja 2003.https://yle.fi/aihe/artikkeli/2013/10/22/saastamoisen-poika. Viitattu 21.9.2018 Sarja oli tulosta 1980-luvun lopulla järjestetystä käsikirjoituskilpailusta. Sarjan ovat kirjoittaneet kokkolalaisveljekset Tapani ja Timo E. Rinne ja sen on ohjannut Jussi Niilekselä. Sarja julkaistiin DVD:nä 7. syyskuuta 2018. ===Pääosissa=== ==Lähteet== Luokka:Suomalaiset komediasarjat Luokka:Yle TV2:n televisio-ohjelmat
Luonnon taustasäteily

Luonnon taustasäteily koostuu maapallon maaperästä ja kallioperästä lähtöisin olevien radioaktiivisten alkuaineiden hajoamisprosesseista ja maapallon ulkopuolelta tulevasta kosmisesta säteilystä. Avaruudesta peräisin olevan säteilyn osuus annoksesta on noin 0,33 millisievertiä (mSv), maaperän ja rakennusmateriaalien aiheuttama noin 0,5 mSv.Säteilyturvakeskus (STUK): Luonnon taustasäteily Luonnon taustasäteilyn määrä vaihtelee maapallon eri kohdissa ja korkeuksissa. == Lähteet == == Aiheesta muualla == *World Nuclear Association: Naturally-Occurring Radioactive Materials (NORM) Luokka:Säteily
Syklofaanit

Syklofaanit ovat orgaanisia yhdisteitä, joissa kaksi tai useampi aromaattinen rengasrakenne on yhdistynyt toisiinsa tyydyttyneen tai tyydyttymättömän hiilivetyketjun välityksellä muodostaen silmukkamaisen rakenteen. Syklofaanit ovat mielenkiinnon kohteena niiden usein jännittyneen rakenteen ja poikkeuksellisten ominaisuuksien vuoksi. Syklofaanien tutkimus on osa supramolekulaarisen kemian tutkimuskohteita.Peter J. Cragg: Supramolecular Chemistry, Kirk-Othmer Encyclopedia of Chemical Technology, John Wiley & Sons, New York, 2016. Viitattu 21.9.2018. ==Historia ja rakenne== Ensimmäisen kerran syklofaaneihin kuuluvan molekyylin [2,2]metasyklofaanin synteesin julkisti M. M. Pellegrin vuonna 1899. Seuraava ryhmään kuuluva yhdiste [2,2]parasyklofaani syntetisoitiin noin 50 vuotta myöhemmin. Tästä parannetun synteesin julkaisivat Donald J. Cram ja H. Steinberg 1951 ja tätä pidetään tärkeänä askeleena syklofaanien synteesin kehittymisessä. Syklofaanien nimeämisessä yksinkertaisin tapaus on silloin, kun aromaattisia renkaita on kaksi. Tällöin nimessä aromaattisia renkaita yhdistävien hiiliatomien lukumäärä tulee hakasulkeiden sisään, tätä seuraa näiden hiilivetyryhmien aromaattiseen renkaaseen sitoutumista kuvaava liite meta (ketjut 1- ja 3-asemissa aromaattisessa renkaassa) tai para (ketjut 1- ja 4-asemissa aromaattisessa renkaassa). Lopuksi yhdisteessä on pääte syklofaani. Monimutkaisemmille syklofaaneille on IUPAC:lla oma nimeämisjärjestelmänsä. Syklofaanien rengasrakenne on usein jännittynyt, varsinkin silloin kun aromaattisia renkaita yhdistävät hiilivetyketjut ovat lyhyitä, muutaman hiiliatomin mittaisia. Tällöin aromaattiset renkaat eivät ole täysin tasomaisia, mikä on poikkeuksellista. Spektroskooppisten tutkimusten perusteella renkaat ovat tästä huolimatta aromaattisia mutta reaktiivisempia kuin aromaattiset yhdisteet yleensä. Ne esimerkiksi reagoivat helposti elektrofiilisella aromaattisella substituutiolla. Aromaattiset renkaat voivat olla bentseenijohdannaisia tai heterosyklisiä. Esimerkiksi pyridiinirenkaita sisältäviä syklofaaneja tunnetaan. Tiettyjä funktionaalisia ryhmiä, esimerkiksi kruunueetteriryhmiä sisältävät syklofaanit voivat kelatoida metalli-ioneja. Tämän lisäksi monet suurikokoiset syklofaanit voivat toimia isäntämolekyyleinä pienemmille molekyyleille, jotka ovat niiden sisässä.Edwin Weber: Inclusion Compounds, Kirk-Othmer Encyclopedia of Chemical Technology, John Wiley & Sons, New York, 2000 Viitattu 21.9.2018. ==Lähteet== == Aiheesta muualla == Luokka:Aromaattiset yhdisteet
Milesialaiset

Milesialaiset eli Milin pojat ovat Irlannin mytologiassa kansa, joka ajoi jumalten heimon Tuatha Dé Danannin maan alle. Milesialaisten katsotaan olevan Irlannin kelttiläisen väestön esi-isiä, ja tarinoissa korostetaan, että heillä oli saapuessaan muinainen oikeus saareen. Milesialaiset löivät Tuatha Dé Danannin, ja sen jälkeen kansat sopivat jakavansa Irlannin kahtia: maanpäällinen osa kuului milesialaisille, maanalainen Tuatha Dé DanannilleGreen 1997, s. 216. Irlannin keskiaikaisten historioitsijoiden mukaan jumalat ajettiin vanhoihin hautakumpuihin, joissa heidän piti siitä lähtien elää. Hautakumpujen nimitys oli side tai sidhe, joka lausutaan shee, ja tätä sanaa on käytetty tuonpuoleisesta maailmasta irlantilaisissa taruissa. Siten esimerkiksi banshee tarkoittaa "hautakummun naista". == Katso myös == *Aes Sidhe == Lähteet == *Green, Miranda J. : Dictionary of Celtic Myth and Legend. Thames & Hudson 1997. ISBN 0-500-27975-6 === Viitteet === Luokka:Irlantilainen mytologia Luokka:Kelttiläinen mytologia
Tellus-maatietokanta

Tellus on Maahanmuuttoviraston maatietopalvelun ylläpitämä viranomaiskäyttöön tarkoitettu maatietokanta, johon kootaan maatietoa viraston päätöksenteon sekä sidosryhmien tarpeisiin. Tietokanta sisältää maatietopalvelun omat tuotokset sekä monipuolisesti valikoitua aineistoa keskittyen tärkeimpiin lähtömaihin. Telluksen tietoihin pääsee tutustumaan Euroopan turvapaikka-asioiden tukiviraston (EASO) ylläpitämän COI-portaalin kautta. Tellus-maatietokanta on otettu käyttöön vuonna 2001. Maahanmuuttovirasto on uudistamassa tietokantaa portaaliksi, jota on suunniteltu avattavan myöhemmin myös julkiseen käyttöön. Maatietopalveluportaali kokoaa yhteen maatietopalvelun kotisivut, lähtömaatietokannan sekä maatietotutkijoiden yhteiset työtilat. == Maatieto == Maatiedolla tarkoitetaan valtion oloihin liittyvää tietoa, kuten poliittisia ja yhteiskunnallisia olosuhteita, ihmisoikeustilannetta, lainsäädäntöä, maantiedettä sekä arkielämään liittyviä asioita. Maatietoa tarvitaan Maahanmuuttoviraston kaikilla toiminnan aloilla, mutta sen tärkeys korostuu kansainvälistä suojelua koskevissa hakemuksissa. Maatiedolla on erityinen asema päätöksenteon tukena sekä lähtömaiden olosuhteiden ymmärtämisessä. == Lähteet == == Aiheesta muualla == * *EASO COI Portal *TELLUS - Maahanmuuttovirasto Luokka:Pakolaisuus Luokka:Tietokannat
Viron politiikka

Viron politiikka on Viron tasavallan (Eesti vabariik) politiikkaa. Sen tärkein toimielin on Viron parlamentti Riigikogu, jossa on 101 jäsentä. Toimeenpanovalta on Virossa hallituksella, jota johtaa pääministeri. Vuoden 2016 hallitukseen nousivat keskustapuolue, sosiaalidemokraatit ja oikeistolainen Isänmaan ja Res Publican liitto. Reformipuoluetta edustanut, vuodesta 2014 pääministerinä toiminut Taavi Roivas erosi hävittyään luottamuslauseäänestyksessä ja hallituskoalitionsa hajottua. Taustalla oli hallituskumppanien halu muodostaa yhteinen hallitus reformipuolueen sijasta keskustapuolueen kanssa sen jälkeen, kun keskustapuolueen johtoon oli valittu kiistellyn Edgar Savisaaren tilalle Jüri Ratas. Keskusta suhtautui Reformipuolueen lailla myönteisesti EU:hun ja sotilasliitto Natoon, mutta se oli halukas siirtämään Viron sisäpolitiikkaa hieman vasemmalle muun muassa korvaamalla maan 20 prosentin tasaveron progressiivisella mallilla. Vuoden 2019 vaaleissa oikeistoliberaali reformipuolue sai 34 paikkaa, keskustapuolue sai 26 paikkaa, konservatiivinen kansanpuolue EKRE sai 19 paikkaa, konservatiivinen Isänmaa-puolue sai 12 paikkaa ja sosiaalidemokraatit sai 10 paikkaa. Populistinen Ekre nousi Viron kolmanneksi suurimmaksi puolueeksi ja myös Kaja Kallasen johtama reformipuolue lisäsi kannatustaan ja säilyi Riigikogun suurimpana puolueena. Oppositiossa ollut reformipuolue oli aiemmin ollut hallituksessa yhtäjaksoisesti vuosina 1999–2016. Huhtikuussa 2019 pääministeri Jüri Ratas muodosti uuden hallituksen, jossa olivat mukana keskustavasemmistolainen keskustapuolue sekä oikeistokonservatiiviset Viron konservatiivinen kansanpuolue Ekre ja Isänmaa-puolue. Oppositioon jäivät reformipuolue ja sosiaalidemokraattinen puolue. Pääministeri Jüri Ratasin edellisessä hallituksessa hänen johtamansa keskustapuolueen hallituskumppaneina olivat Isänmaa-puolue sekä Jevgeni Ossinovskin johtamat sosiaalidemokraatit. Nyt oikeistopopulistinen Ekre nousi ensimmäistä kertaa Viron hallitukseen. Uuden hallituksen 15:stä ministeristä naisia oli vain kaksi. Ekren puheenjohtaja Mart Helme tuli Viron sisäministeriksi ja hänen poikansa, puolueen varapuheenjohtaja Martin Helme valtiovarainministeriksi. 2020-luvulle tultaessa Viron poliittinen ja yhteiskunnallinen ilmapiiri oli kärjistynyt voimakkaaseen kahtiajakoon liberaalien ja konservatiivien välillä. Konservatiivisella puolella olivat talouspoliittisesti vasemmalla olevat mutta hyvin arvokonservatiiviset Ekre ja keskusta. Liberaalilla puolella taas olivat oikeistoliberaali reformi ja vasemmistoliberaali sosiaalidemokraattinen puolue sekä liberaalia kansainvälisyyttä edustava presidentti Kersti Kaljulaid. Tammikuussa 2021 pääministeri Rataksen hallitus kaatui korruptio-skandaalin seurauksena ja reformipuolueen johtaja Kaja Kallas muodosti uuden hallituksen, jossa ovat mukana reformipuolue ja keskustapuolue. Kallas on Viron ensimmäinen naispääministeri. Kallas erotti reformipuoluetta vastaan toimineen keskustapuolueen hallituksesta kesäkuussa 2022, ja heinäkuussa muodostettiin uusi hallitus, jonka muodostavat reformipuolue, SDE ja Isänmaa-puolue. == Lähteet == *
Liukuva keskiarvo

Liukuva keskiarvo on eräs keskiarvolukujen tyyppi. Liukuvalla keskiarvolla lasketaan järjestyksessä olevan aineiston keskiarvoa havaintoa edeltävien arvojen kanssa tai sen ympäriltä (edellisiä ja seuraavia), ja täten laskennan arvot "liukuvat" eteenpäin vanhojen arvojen tippuessa pois ja uusien tullessa mukaan laskentaan. Liukuvia keskiarvoja on useita erilaisia. pienoiskuva|297x297px|Liukuvaa keskarvoa käytetään esimerkiksi talousdatan kanssa (kuvassa keltainen viiva). == Yksinkertainen liukuva keskiarvo == Yksinkertainen liukuva keskiarvo (SMA, eng. Simple Moving Average) lasketaan ottamalla havaintoarvo M aineistosta P ja laskemalla aritmeettinen keskiarvo M:stä ja sitä n-1 edeltävästä arvosta. N on luku joka kertoo kuinka monta lukua laskentaan otetaan mukaan (havaintoarvo M sisältyy, joten N:n tulisi olla 2 tai suurempi). Liukuva keskiarvo 8. havainnon kohdalla, kun n=3 olisi seuraava: (P_8 + P_7 + P_6) / 3 == Lähteet == Luokka:Tilastotiede Luokka:Aritmetiikka
Together With Me

Together With Me: The Series (thaiksi: อกหักมารักกับผม) on vuonna 2017 LINE TV:llä esitetty thaimaalainen televisiosarja, joka toimii esiosana sarjalle Bad Romance. Sarja keskittyy Korn- ja Knock-nimisiin hahmoihin, ja siihen, miten pari tapasi. Sarja sisältää yhteensä 13 jaksoa, joiden keskimääräinen kesto on 50 minuuttia. Sarja sai syksyllä 2018 jatko-osan Together With Me: The Next Chapter, joka seuraa Korn & Knockin suhdetta Bad Romance -sarjan jälkeen. == Juoni == Eräänä päivänä Amphawassa nuori insinööriopiskelija Knock herää järkytykseen: hän on alasti lapsuudenystävänsä Kornin vieressä juomisen ja hormonien vuoksi. Korn ja Knock sopivat pitävänsä tapahtuneen salassa, sillä Knockilla on tyttöystävä. === Näyttelijät === ==Lähteet== ==Aiheesta muualla== * Together With Me Facebookissa * Luokka:Thaimaalaiset televisiosarjat Luokka:2010-luvun televisiosarjat
Transiting Exoplanet Survey Satellite

Transiting Exoplanet Survey Satellite (TESS) on Nasan eksoplaneettoja tutkiva avaruusteleskooppi. Se kuuluu Nasan Explorers-ohjelmaan. TESS laukaistiin avaruuteen 18. huhtikuuta 2018 Falcon 9 -kantoraketilla Cape Canaveral Air Force Station Space Launch Complex 40:stä. TESS on seuraaja Kepler- avaruusteleskoopille. Se tarkkailee noin 380 kertaa suurempaa taivaanalaa kuin Kepler. Sen tavoitteena on löytää noin 20 000 uutta eksoplaneettaa. Sen kohteet sijaitsevat 30–300 valovuoden päässä. Laukaisun aikaan eksoplaneettoja tunnettiin 3 800 kappaletta. == Lähteet == == Aiheesta muualla == * TESS twitter account - NASA * TESS website - NASA Goddard * TESS website - Massachusetts Institute of Technology * TESS website - the Kavli Foundation Luokka:Satelliitit Luokka:Avaruusteleskoopit Luokka:Eksoplaneettatutkimus
Tomo Visava Thaiyanont

Visava Thaiyanont (thai: วิศว ไทยานนท์, s. 7. kesäkuuta 1990), paremmin tunnettu hänen lempinimestään Tomo (thai: โทโมะ), on thai-japanilainen näyttelijä ja thaimaalaisen pop-yhtyeen K-Otic jäsen. Hän on tunnettu muun muassa televisiosarjoista Bad Romance ja Together With Me. == Elämäkerta == Tomo syntyi Bangkokissa, Thaimaassa thaimaalaiselle isälle ja japanilaiselle äidille. Hänellä on yksi vanhempi sisar ja yksi vanhempi veli. Tomo kävi Nivan kansainvälistä koulua Bangkokissa. Hänen pääaineensa yliopistossa oli liiketalous ja hän valmistui Bangkokin yliopiston kansainvälisestä yliopistosta vuonna 2015. Tomo asui Yhdysvalloissa kahdeksan vuotta. Kaksikielinen Tomo osaa puhua thaita, japania ja englantia. Joitakin hänen harrastuksistaan ovat koripallo, breakdance ja beatboxing. == Filmografia == ==== Televisiosarjat ==== Vuosi Otsikko Rooli 2015 Sing Rak Thalu Miti (ซิ่งรักทะลุมิติ) Sinday 2016 Bad Friends The Series Toshi 2016 Bad Romance Cho 2017 Together With Me Cho 2018 Together With Me: The Next Chapter Cho 2018 Saneha Stories ==== Elokuvat ==== Vuosi Otsikko Rooli 2011 Bangkok Kung Fu Kaa/Ga 2017 Let’s Go Bangkok Holiday (愛尚泰國) 豪直 ==== Televisioohjelmat ==== Vuosi Otsikko Infoa 2009 Kamikaze Club 2011 K-OTIC Real 2013 KAMIKAZE 2016 Morning News (ยกทัพข่าวเช้า) Vieraana ohjelmassa, jossa esiteltiin Bad Romance -sarjaa kulissien takana. Mukana vastanäyttelijä Maengmum Pimnitchakun. 2016 Morning News (ยกทัพข่าวเช้า) Ohjelman vieras, mukana Bad Romance -näyttelijät Max Nattapol, Tul Pakorn ja Maengmum Pimnitchakun. 2016 Celebrities (สำรับคนดัง) Ohjelman vieras Maengmumin kanssa (jakso 118) == Diskografia == === Studioalbumit === * K-Otic (2007) * Blacklist (2008) * Free To Play (2010) * Real (2011) === Kokoelmat === * Kamikaze: Khat Chai (2007) * Kamikaze: Forward To You (2008) * Kamikaze: Friendship Never Ends (2009) * Kamikaze: Kamikaze Wave (2010) * Kamikaze: Lover Project (2010) === Singlet === * Ya Wai Chai (2007) * Ying Ham Ying Rak (2007) * Rak Mai Dai Rue Mai Dai Rak (2007) * My Girl (2007) * Freestyle (2008) * Blacklist (2008) * Faen Mai (2008) * Rai Tae Rak (2008) * Rai Diang Sa (2008) * Nio Koi (Jongbae) (2008) * Free To Play (2009) * Ngao Pak (2010) * Rueang Khong Rao (Ya Bok Khao Loei) (2010) * Thing Khao Sa(2011) * Mi Mee Tur Mi Yak Hai Chi (2011) * Pur Wan Prung Nee (2011) === Konsertit === * Kamikaze Live Concert (2009) * Kamikaze Wave Concert (2010) * Kamikaze Lover Concert (2011) == Palkinnot == *2008: Seventeen Magazine's Choice Rising Star as a Group *2009: KAZZ Magazine Award - Best Group *2009: POP Music Award - Best Idol *2009: POP Music Award - Song of the Year *2009: POP Music Award - POP Download - KAMIKAZE - Puean Gun Chun Ruk Tur *2011: SEED Awards - Best MV 'Alone' == Aiheesta muualla == * Instagram * Twitter Luokka:Thaimaalaiset näyttelijät Luokka:Thaimaalaiset laulajat Luokka:Vuonna 1990 syntyneet Luokka:Elävät henkilöt
Olavi Kaukola

Olavi Kaukola (24. syyskuuta 1912 Ilmajoki – 21. elokuuta 1982) oli suomalainen teologi ja kirjailija. Kaukola oli kirkkoherrana Evijärvellä vuosina 1949–1972. Hänelle myönnettiin rovastin arvonimi vuonna 1961.Suomen teologit – Finlands teologer 1982, s. 200–201. Helsinki 1982. Suomen teologit – Finlands teologer 1990, s. 764. Helsinki 1990. __NOTOC__ == Teoksia == * Sana nuorelle miehelle. Agricola-seura, Helsinki 1961 * Toisin sanoen: Kolmannen vuosikerran evankeliumien nykynäkymiä. Herättäjä-yhdistys, Lapua 1964 * Asiaa arkeen. Korsi-sarja 2. Herättäjä-yhdistys, Lapua 1965 * Se on: Elämämme ensimmäisen vuosikerran evankeliumeissa. Herättäjä-yhdistys, Lapua 1965 * Aku Räty: Kädenlyönti: Saarnoja. Raamattutunteja. Seurapuheita. Julkaissut Olavi Kaukola. Herättäjä-yhdistys, Lapua 1966 * Kuka on vapaa? Kirjoittaneet Rauni Turkia, Osmo Jussila, Olavi Kaukola ja Lauri O. af Heurlin. Yleisradion julkaisusarja 9. Helsinki 1967 * Täällä ihminen. Herättäjä-yhdistys, Lapua 1968, 7. painos 1987 * Elämän jaksoluvulla. Herättäjä-yhdistys, Lapua 1974 * Muun muassa: Ajatuksia toisen vuosikerran evankeliumeista. Herättäjä-yhdistys, Lapua 1975 * Tulkoon ihminen. Herättäjä- yhdistys, Lapua 1981 * Rukoilijat kutovat verkkomajaa. Herättäjä-yhdistys, Lapua 1983 == Käännöksiä == * Med andra ord: Evangelietexter i nutidsperspektiv. Översättning från finskan Gett Strandberg. Förbundet för svenskt församlingsarbete i Finland, Helsingfors 1969. (Alkuteos Toisin sanoen.) * Samtal med Gud. Översätting av Greta Borgar. Församlingsförbundet, Helsingfors 1970. (Alkuteos Täällä ihminen.) * The riches of prayer. Fortress Press, Philadelphia 1985. (Alkuteos Rukoilijat kutovat verkkomajaa.) * About time to pray. Translated by Bernhard Hillila. Polaris Press, Tucson, Arizona 1991. (Alkuteos Täällä ihminen.) == Lähteet == == Aiheesta muualla == * Körttiläiset: Piispa Olavi Kares ja rovasti Olavi Kaukola tulkitsevat herännäisyyden peruskysymyksiä vuonna 1968 esitetyssä ohjelmassa. Yle Elävä arkisto. Luokka:Suomen evankelis-luterilaisen kirkon papit Luokka:Suomalaiset kristilliset kirjailijat Luokka:Vuonna 1912 syntyneet Luokka:Vuonna 1982 kuolleet
Mic Mac

Mic Mac oli Helsingissä 1970-luvulta 2010-luvulle asti toiminut nuortenvaateliike, joka tuli tunnetuksi visuaalisesti hätkähdyttävästä ja eroottissävyisestä mainonnastaan. Mic Macillä oli myös liikkeen nimeä kantava oma farkkumerkki, jota myytiin ympäri Suomen. Mic Macin suosion huippu ulottui 1970-luvun lopulta 1980-luvulle. Suomalaisyritystä ei pidä sekoittaa 1970-luvun alun keskieurooppalaiseen MicMac-luksusvaateketjuun, jonka omisti Brigitte Bardot’n kolmantena aviomiehenä tunnettu Gunter Sachs. ==Historiaa== Mic Macin perusti Eila Salovaara vuonna 1972 ensin Puotilaan ja sitten Kluuviin Vuorikadulle lähelle Kaisaniemenkatua, jonka varrella oli tuolloin paljon vaateliikkeitä. Salovaara oli työskennellyt aiemmin Puotilan yksityisessä päiväkodissa ja kiinnostunut lastenvaatteista. Ennen Mic Maciä hänellä oli Papukaija-nimisiä lastenpukimoita Helsingin lähiöiden ostoskeskuksissa. Vuorikadun Mic Macissä myytiin alkuvaiheessa omien Järvenpäässä tehtyjen tuotteiden lisäksi muun muassa Mary Quantin ja Japin tuotteita. Oman farkkumerkkinsä rinnalla Mic Mac myi myös Levi’s-, Lee- ja Wrangler-tuotteita. Mic Macissä työskenteli muiden muassa Suosikki-lehden Miss Farkku-Suomeksi 1978 valitsema Anne Murto, jonka mittojen mukaan suunniteltiin tuhansia pareja myynyt Primadonna-malli. Mic Macin surrealistis-eroottista mainontaa teki etenkin 1980-luvulla Herbie Kastemaa, joka suunnitteli liikkeelle jopa oman kirjaintyypin. Se palkittiin vuonna 1985 Vuoden Huiput -kilpailun kultahuipulla, ja Mic Macin mainonnasta Kastemaa palkittiin kultahuipulla myös seuraavana vuonna. Hopeahuippuja Mic Mac tuotti Kastemaalle ainakin neljästi, ja mainoksia palkittiin myös Kultajyvä-kilpailussa. Mainosten tekstit laati Alpertti Skyttä, ja valokuvaajia olivat ainakin Ismo Hölttö ja Markku Lähdesmäki. Suomalainen farkku-uranuurtaja Matti Majava on todennut Mic Macin olleen ainoa farkkumerkki Suomessa, joka onnistui 1990-luvulla pääsemään ”lökäpöksyisen” hip hop -sukupolven suosioon. Mic Mac Boys -liike lopetettiin Forum-kauppakeskuksesta vuonna 2013. K & N Tukku Oy:n nimissä ollut verkko-osoite www.micmac.fi katosi myös 2010-luvun keskivaiheilla. ==Lähteet== ==Aiheesta muualla== *Eila Salovaaraa haastatellaan nuorisomuotiohjelmassa vuonna 1980, Yle Elävä arkisto, kohdissa 3:40 ja 11:38 *Mic Macin palkittuja mainoksia Grafian sivustolla Luokka:Entiset suomalaiset vähittäiskaupan yritykset Luokka:Vaatemerkit Luokka:Helsingin kulttuuri Luokka:Vaateliikkeet Luokka:Kluuvi Luokka:Farmarihousut
Eron Harris

Eron Harris (s. 26. marraskuuta 1993 Indiana, Indianapolis) on yhdysvaltalainen koripalloilija, pelipaikaltaan takamies. Hyvän yliopistopelaajauran tehnyt Harris on pelannut ammattilaisena NBA:n kehityssarjassa ja Suomen pääsarjassa. == Pelaajaura == === Yliopisto === Harris pelasi yliopistokoripalloa Länsi-Virginian yliopistossa vuosina 2012–2014 ja Michiganin osavaltionyliopistossa vuosina 2015–2017. Yliopistonvaihdoksen syynä oli Harrisin halu olla enemmän läsnä pikkuveljensä ja muun perheensä elämässähttp://www.espn.com/mens-college- basketball/story/_/id/10666546/eron-harris-transfer-west-virginia- mountaineers. Parhaalla yliopistokaudellaan 2013–2014 Harris lukeutui korkeimmalla sarjatasolla NCAA I:ssä Big 12 Conferencen parhaisiin pelaajiin: hän heitti 17,2 pistettä ottelua kohden ollen konferenssin neljänneksi paras. Vapaaheitoissa Harris oli samalla kaudella konferenssin kolmanneksi ja kolmen pisteen heitoissa neljänneksi tarkin pelaaja.College Basketball at Sports- Reference.com Joulukuussa 2015 Denzel Valentinen loukkaannuttua Harris siirtyi tämän paikalle MSU:n avausviisikkoonhttps://eu.freep.com/story/sports/college/michigan- state/spartans/2015/12/21/denzel-valentine-injury-michigan-state/77699492/. Harrisin yliopistokoripalloura päättyi vuonna 2017 jo helmikuussa leikkausta vaatineeseen polvivammaan, joka syntyi korinteon jälkeisessä alastulossa.http://www.espn.com/mens-college- basketball/story/_/id/18719446/michigan-state-spartans-eron-harris-season- ending-surgery-right-knee. Seniorikaudellaan hän oli ehdolla NCAA:n parhaaksi heittäväksi takamieheksihttps://www.aamulehti.fi/urheilu/pyrinnolle- amerikkalaispelaaja-kovasta-yliopistosta-jonka-legendaarinen-magic-johnson- johdatti-mestaruuteen-201122487/ . === Ammattilaisura === Harrisia ei varattu NBA:n kesän 2017 varaustilaisuudessa. Hän teki ensimmäisen ammattilaissopimuksensa tammikuussa 2018 NBA:n kehityssarjassa pelanneen Wisconsin Herdin kanssa.https://wisconsin.gleague.nba.com/news/herd-acquires- eron-harris/ Harris pelasi Herdissä 12 ottelussa alle seitsemän minuuttia ottelua kohdenG-League. Hänet vapautettiin kokoonpanosta helmikuussahttps://www.cbssports.com/fantasy/basketball/news/eron-harris-let- go-by-herd/ mutta kutsuttiin takaisin maaliskuussahttps://www.cbssports.com/fantasy/basketball/news/eron-harris- picked-up-by-herd/. Herd jäi G-liigan pudotuspelien ulkopuolelle. Elokuussa 2018 Harris siirtyi yksivuotisella sopimuksella Suomen pääsarjaan, Tampereen Pyrintöön.http://pyrinto.fi/eron-harris-pyrinnon-vahvuuteen/ == Pelityyli ja ominaisuudet == Pyrinnön päävalmentaja Sami Toiviaisen mukaan Harris pelaa luontaisimmillaan heittävänä takamiehenä, mutta hänellä on myös taitoa toimia pelintekijänä. Toiviaisen mukaan Harrisin monipuolisuus ulottuu myös pienen laitahyökkääjän pelipaikalle. == Lähteet == * Eron Harris Suomen Koripalloliitto * Profiili G-League * Eron Harris College Stats College Basketball at Sports-Reference.com * Profiili MSU Spartans === Viitteet === == Aiheesta muualla == * Eron Harris Basketball Player Profile eurobasket.com Luokka:Yhdysvaltalaiset koripalloilijat Luokka:Vuonna 1993 syntyneet Luokka:Elävät henkilöt
Henok

Henok (hepreaksi ֲחֲנוֹךְ, kreikaksi Ενώχ), on Raamatussa esiintyvä miehen nimi, joka merkitsee "vihkiytynyt, vannoutunut, kurinalainen". Nimillä Henok, Hanok tai Eenok voi tarkoittaa seuraavia: *Henok (Metusalahin isä), Aadamista seitsemäs () *Henok (Kainin poika) () *Henok, Ruubenin poika () *Henok, Midianin poika () Henokin nimellä on kirjoitettu pseudepigrafisia kirjoja: *Henokin kirja *Toinen Henokin kirja *Kolmas Henokin kirja == Katso myös == * Enok, miehen etunimi
Enok

Enok on miehen etunimi, joka pohjautuu Raamatussa esiintyvään henkilönnimeen Henok (vanh. Hanok). Sen hepreankielinen merkitys on ’vihkimys’, ’vihitty’ tai ’vihkiytynyt, asioista perillä oleva’. Suomessa Enok-nimestä on tunnettu myös rinnakkaismuoto Eenok sekä kansanomainen muunnos Eenokki. Lisäksi Suomen almanakassa on aikoinaan käytetty nimiasuja Enoch, Enock ja Henoch. Digi- ja väestötietoviraston mukaan Suomessa on heinäkuuhun 2022 mennessä tilastoitu 693 Enok-nimistä ja noin 300–310 Eenok-nimistä miestä. == Nimipäivä == Enokin vanha suomalainen ja suomenruotsalainen nimipäivä oli 3. tammikuuta. Suomenkielisessä kalenterissa Enok-nimi esiintyi viimeisen kerran vuonna 1889 ja ruotsinkielisessä vuonna 1949.Nivanka, Eino: Suomalaisen almanakan nimipäivät ja kiinteät juhlapäivät vuosina 1705–1955 – Kustaa Vilkuna, Eino Kaskimies, Gösta Hedström & Eino Nivanka (toim.) Suomen almanakan juhlakirja, s. 201\. Helsinki: Helsingin yliopisto & Weilin+Göös, 1957.Blomqvist, Marianne: Förteckning över förnamnen i den finlandsvenska almanackan 1810–2000. – == Tunnettuja Enokeja == * Enok Furuhjelm (1754–1828), suomalainen eversti * Enok Hjalmar Furuhjelm (1823–1886), suomalainen vuorihallituksen intendentti ja valtiopäivämies * Enok Löppönen (1885–1963), kanadansuomalainen vapaapainija * Enok Erhard Majanpää (1875–1945), suomalainen virkamies ja lennätinlaitoksen pääjohtaja * Enok Nohteri (1839–?), suomalainen maanviljelijä ja valtiopäivämies * Enok Raikamo (1905–1979), suomalainen yritysjohtaja ja kauppaneuvos * Enok Reimaa (1913–1988), suomalainen rovasti, opistonjohtaja ja musiikkipedagogi * Enok Rytkönen (1874–1960), suomalainen lastenkirjailija ja valokuvaaja == Tunnettuja Eenokeja == * Jaakko Eenok Voipio (1923–2008), suomalainen juristi ja professori == Tunnettuja Enocheja == * Enoch Banza (s. 2000), kinshasankongolais-suomalainen jalkapalloilija * James Enoch Hill (1929–2018), yhdysvaltalainen ampuja ja olympiamitalisti * Enoch Powell (1912–1998), englantilainen poliitikko ja akateemikko * Enoch Sontonga (1873–1905), eteläafrikkalainen opettaja ja lauluntekijä * Enoch Thulin (1881–1919), ruotsalainen lentäjä == Tunnettuja Enockeja == * Enock Mwepu (s. 1998), sambialainen jalkapalloilija * Enock Ondego (1934–2023), kenialainen laulaja, kuoronjohtaja ja lauluntekijä == Lähteet == Luokka:Etunimet
São Paulon kansainväliset elokuvajuhlat

São Paulon kansainväliset elokuvajuhlat eli Mostra () on Brasiliassa São Paulossa vuosittain järjestettävä elokuva-alan tapahtuma, jonka järjestää ABMIC (Associação Brasileira Mostra Internacional de Cinema). Tapahtumaa alettiin järjestää 1977 São Paulon taidemuseon elokuvamuseon johtajan ja elokuvakriitikon Leon Cakoffin aloitteesta. Tuolloin taidemuseo täytti 30 vuotta.Leon Cakoff, creator of São Paulo International Film Festival (Mostra), dies at 63, 14.10.2011, viitattu 21.9.2018 ==Lähteet== ==Aiheesta muualla== * Mostra.org virallinen kotisivu (häiritsevän ikkunan saa pois napsauttamalla sen tekstiä) Luokka:Elokuvajuhlat Luokka:Brasilian tapahtumat Luokka:Brasilian elokuva Luokka:São Paulo (kaupunki)
Lempi Kari

Lempi Kari (1898–1976) oli suomalainen näyttelijä joka näytteli Tampereen Työväen Teatterissa vuosina 1910–1929. Teatterin tähtinäyttelijöihin kuulunut Lempi Kari oli suosittu komedia-, operetti- ja lauluosien esittäjä. Teatterimuseo verkkonäyttely Voiman vuodet - tasapainottelua tampereen työväen teatterissa 1919-1935 == Lähteet == == Aiheesta muualla == * Kaksi huomattavaa näyttelijäeroa Työväen Teatterista. Lempi Kari ja Viljo Huttunen. Kansan Lehti 18.05.1929, nro 113, s. 7. Kansalliskirjaston Digitoidut aineistot * Näyttelijä Lempi Kari, valokuva 1920-luvulta. Museokeskus Vapriikki (Finna) * Oscar Nedbalin operetti Puolalaista verta Tampereen Työväen Teatterissa, valokuva vuodelta 1928, vasemmalla Lempi Kari, oikealla Elna Hellman, keskellä Alpo Wikman. Työväenmuseo Werstas (Finna) * Edvard Knoblanchin näytelmä Fauni Tampereen Työväen Teatterissa vuonna 1924. Kuvassa keskellä nimiosan esittäjä Artturi Laakso, oikealla Lempi Kari, Työväenmuseo Werstas Luokka:Suomalaiset teatterinäyttelijät Luokka:Vuonna 1898 syntyneet Luokka:Vuonna 1976 kuolleet
Yeokdo-yojeong Kim Bok-joo

Yeokdo-yojeong Kim Bok-joo (, ) on televisioyhtiö MBC:n esittämä eteläkorealainen draamasarja. Sen päärooleissa ovat Lee Sung-kyung, Nam Joo- hyuk, Lee Jae-yoon ja Kyung Soo-jin. ==Näyttelijät== == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:MBC:n televisiosarjat
Alpo Wikman

Alpo Johannes Wikman (27. heinäkuuta 1899 Kymi – 4. joulukuuta 1970) oli suomalainen näyttelijä ja laulaja. Hän käytti myös taiteilijanimeä Alpo Viika. Wikman teki vuonna 1938 neljä levytystä yhdessä Sointu-orkesterin kanssa, kappaleet oli säveltänyt ja sanoittanut Usko Kemppi.Fono.fi ÄänitetietokantaÄänitearkisto : Alpo Viika Wikman esiintyi myös elokuvissa Kaksi kivaa kaveria (1944), Pajasta palatsiin (1946) ja Pikku Pietarin piha (1960) sekä tv-elokuvissa Katariina kaunis leski (1961), Kesäyön unelma (1962) ja Mies, joka otti osansa (1963).IMDb : Alpo ViikaEloNet : Alpo Viika == Lähteet == == Aiheesta muualla == * Oscar Nedbalin operetti Puolalaista verta Tampereen Työväen Teatterissa, valokuva vuodelta 1928, vasemmalla Lempi Kari, oikealla Elna Hellman, keskellä Alpo Wikman. Työväenmuseo Werstas (Finna) * Alpo Viikan levytyksiä Youtubessa Luokka:Suomalaiset näyttelijät Luokka:Suomalaiset laulajat Luokka:Vuonna 1899 syntyneet Luokka:Vuonna 1970 kuolleet
Luganon lentoasema

Luganon lentoasema (Lugano Airport, myös Lugano-Agno Airport) on lentoasema Etelä-Sveitsissä Luganon länsipuolella. Lentoasema sijaitsee pääosin Agnon kunnassa, mutta tarkasti ottaen myös Bioggion ja Muzzanon kuntien alueella. Se oli vuonna 2017 matkustajamäärältään Sveitsin viidenneksi suurin lentoasema. == Omistaja == Lentoaseman omistaja ja ylläpitäjä on Lugano Airport SA. Yhtiön omistajia ovat Luganon kaupunki ja Ticinon kantoni. Yhtiön liikevaihto oli vuonna 2016 noin 12 milj. Sfr. == Historiaa == Lentoasema on aloittanut toimintansa vuonna 1938. == Matkustajamäärä == Lentoaseman vuosittaiset matkustajamäärät ovat vuosina 2000–2017 vaihdelleet 140 000:sta 290 000:een. == Lentoyhtiöt ja kohteet == Vuonna 2018 lentokentältä oli Swissin päivittäisiä lentoja Zürichiin. Lisäksi tšekkiläinen Silver Air lensi lomalentoja Italiaan Elballe ja Kroatiaan Losinjiin. == Lähteet == == Aiheesta muualla == * Lentoaseman verkkosivut Luokka:Sveitsin lentoasemat Luokka:Ticino Luokka:Lugano
Aune Vihriälä

Aune Esteri Vihriälä (24. marraskuuta 1909 – 19. elokuuta 1975) oli suomalainen laulaja ja näyttelijä.Viihdemusiikin vaikuttajien elinaikoja, koonneet Tero Halvorsen, Harri Hirvi ja J. J. Marjanen, julkaisija Viihdemusiikin Ystävien Seura ry Suomen Kulttuurirahaston perustamiskeräys 1938 nimilista Hän teki vuonna 1938 levytyksiä yhdessä Sointu-orkesterin ja Reino Armion kanssa.Fono.fi ÄänitetietokantaÄänitearkisto : Aune Vihriälä == Lähteet == == Aiheesta muualla == * Aune Vihriälän levytyksiä Youtubessa Luokka:Suomalaiset näyttelijät Luokka:Suomalaiset laulajat Luokka:Vuonna 1909 syntyneet Luokka:Vuonna 1975 kuolleet
Vihriälä

Vihriälä on muun muassa seuraavien henkilöiden sukunimi: * Aune Vihriälä (1909–1975), laulaja ja näyttelijä * Hanna Vihriälä (s. 1974), nykytaiteilija ja kuvanveistäjä * Jukka Vihriälä (s. 1945), poliitikko * Lauri Vihriälä (s. 2003), pesäpalloilija * Mikko Vihriälä (s. 2001), pesäpalloilija * Vesa Vihriälä (s. 1955), ekonomisti * Rauni Äärelä-Vihriälä (s. 1982), saamen kielen opettaja.
Falmer

Falmer tai Falmers on brittiläinen farkkumerkki, jota valmistettiin myös Suomessa. Sitä teki Lahdessa Falmer International (Suomi) Oy läpi 1970-luvun. Myös Britanniassa merkki oli suosionsa huipulla 1970-luvulla, jolloin sen käyttäjiin lukeutuivat Mary Quant, Cher, Bryan Ferry, Dudley Moore ja The Rolling Stones. Falmer-merkkiä pidetään designer jeans -ilmiön aloittajana, kun se 1970-luvun alussa tilasi muotisuunnittelija Peter Goldingilta tämän nimeä kantavan malliston. Falmer onnistui ensimmäisten joukossa karistamaan farkuista niiden työvaateimagon, joka tuolloin vielä vaivasi sittemmin suureen suosioon yltänyttä Levi’s-merkkiä. Falmer-farkkujen mainosmallina on ollut Naomi Campbell. Falmer International (Suomi) Oy työllisti vuoden 1979 alussa 160 henkilöä. ==Lähteet== Luokka:Vaatemerkit Luokka:Entiset suomalaiset teollisuusyritykset Luokka:Brittiläiset teollisuusyritykset Luokka:Farmarihousut
Laihajärvi (Tienhaara)

Laihajärvi () on Venäjällä Leningradin alueella Viipurin piirissä sijaitseva Urpalanjoen vesistöön kuuluva järvi. == Maantietoa == Järvi on 3,0 kilometriä pitkä ja 2,4 kilometriä leveä. Sen pinta-ala on noin 3 neliökilometriä suuri. Se sijaitsee Venäjällä Suomen rajan rajavyöhykkeen lähellä. Järven luoteispään etäisyys valtionrajasta on puoli kilometriä. Järvi on rantaviivan suhteen selkeäpiirteinen järvi, jossa saaret rikkovat järvenselän yhtenäisyyden. Järvessä on viisi lahtea, jotka muodostavat omat suojaisat elinympäristönsä niemien ja saarten suojassa. Saaria on seitsemän, joista suurin on 700 metriä pitkä ja 250 metriä pitkä. Muut saaret ovat huomattavasti tätä pienempiä. Järven rannat ovat metsämaata, mutta lahden pohjukoissa on suorantaa. Rannat vaikuttavat autioilta, mutta järven itäpuolella sijaitsee Kolholan kulmakunta (). Osa järven ympäristön teistä ovat rajan suuntaisia ja osa on näitä kohtisuorassa. Vaalimaan rajanylityspaikan maantie kiertää järven ja Laihalammen eteläpuolelta jatkaen kohti itää. == Vesistösuhteet == Laihalammen ja Laihajärven välisellä alueella on runsaasti ojia, jotka on johdettu järveen. Järven laskuoja on Suomen puolella nimeltään Kanaoja. Se lähtee länteen työntyvän kapean lahden pohjukasta ja virtaa hitaasti ja meanderoiden kohti Suomen rajaa. Heti rajan ylitettyään oja yhtyy Urpalanjokeen Laisniemen kulmakunnan lähellä. Urpalanjoki kääntyy saman tien kohti Venäjän rajaa ja ylittää sen alle kilometrin päässä Kanaojan yhtymäkohdasta. Urpalanjoki laskee Itämeren Suomenlahteen. == Lähteet == === Huomiolista === === Viitteet === Luokka:Urpalanjoen vesistö Luokka:Virolahden järvet Luokka:Tienhaara Luokka:Leningradin alueen järvet
Lucia Berlin

Lucia Berlin (s. Lucia Brown, 12. marraskuuta 1936 Juneau, Alaska – 12. marraskuuta 2004 Marina del Rey, Kalifornia) oli yhdysvaltalainen kirjailija. Elinaikanaan Berlin julkaisi 76 novellia. Niitä ilmestyi yhdysvaltalaisissa aikauslehdissä ja antologioissa. Laajemmin tunnetuksi Berlin tuli kuitenkin vasta kuolemansa jälkeen, kun vuonna 2015 julkaistiin valikoima novelleja. A Manual for Cleaning Women nousi heti New Yorkin bestseller-listalle. Kokoelma on julkaistu suomeksi kahdessa osassa; Siivoojan käsikirja ja muita kertomuksia (2017) ja Siivoojan käsikirja 2: Tanssia ruusuilla ja muita kertomuksia (2018). ==Elämä== Alaskassa syntyneen Lucia Berlinin isä työskenteli kaivoksilla, ja perhe muutti usein. Toisen maailmansodan jälkeen he muuttivat Santiago de Chileen. Vuonna 1955 Berlin aloitti opinnot New Mexicon yliopistossa ja suoritti loppututkinnon 1960-luvun lopulla. Berlin työskenteli elämänsä aikana lukion opettajana, siivoojana, puhelinvaihteen hoitajana, sairaanhoitajana ja lääkärin apulaisena. Asuinpaikka vaihtui usein myös Berlinin aikuisiällä. Vuonna 1994 runoilija Edward Dorn kutsui Berlinin Coloradon yliopistoon Boulderiin, jossa Berlin toimi ensin vierailevana kirjailijana ja sittemmin professorina. Hän oli hyvin suosittu opettaja. Berlin oli kolmesti naimisissa, ja hän oli neljän pojan äiti. Berlinillä todettiin kymmenvuotiaana skolioosi, jonka vuoksi hän joutui käyttämään usein metallista korsettia. Skolioosikorsetti puhkaisi hänen toisen keuhkonsa, ja 1990-luvun puolivälin jälkeen hän kulki aina happisäiliö mukanaan. Ison osan elämästään Berlin oli alkoholisti. Hän kuoli syöpään 68-vuotiaana. ==Ura kirjailijana== Berlin sai 24-vuotiaana ensimmäisen kerran tekstejään kirjallisiin aikakauslehtiin Noble Savage ja The New Strand. Myöhemmin novelleja ilmestyi myös muissa lehdissä, kuten Atlantic Monthlyssa ja New American Writingissa. Useimmat Berlinin novelleista on julkaistu kolmessa kokoelmassa Homesick (1991), So Long (1993) ja Where I Live Now (1999). Kokoelma Homesick sai American Book Award -palkinnon. Monet Berlinin novelleista perustuvat jollain tavalla hänen omaan elämäänsä. Kirjoitukset eivät ole omaelämäkerrallisia, mutta Berlin luonnollisesti sai aineistoa kirjoituksiinsa värikkäästä elämästään; lukuisista asuinpaikoista eri puolilla Yhdysvaltoja ja Etelä-Amerikkaa, vaihtelevista työpaikoistaan, puolisoistaan ja lapsistaan. ==Lähteet== * ===Viitteet=== Luokka:Yhdysvaltalaiset novellikirjailijat Luokka:Vuonna 1936 syntyneet Luokka:Vuonna 2004 kuolleet
Hermes Eksorkisti

Pyhä Hermes Eksorkisti, toiselta nimeltä myös Rooman Hermes (kuollut n. 270) oli pappi, eksorkisti ja kristitty marttyyri, joka kuoli keisari Aurelianinuksen vainoissa (270–275). Jotkut sanovat Hermeen kuolleen armeijan luona Tonavan varrella, kun taas toisten mielestä hän kuoli Bolognassa. Hänen juhlapäiväänsä vietetään 31. joulukuuta. On mahdollista, että hän on sama henkilö kuin Bononian Hermas. Hermes on kuvattu esimerkiksi miehenä hevosen selässä ajamassa pahaa henkeä naisesta tai miehenä ajamassa pahaa henkeä pois lapsesta. == Lähteet == Luokka:Pyhimykset Luokka:Kristityt marttyyrit Luokka:Eksorkistit
Delfina Sessa

Delfina Sessa (s. 1967) on italialainen kääntäjä ja opettaja. Hän on ansioitunut suomalaisen kaunokirjallisuuden kääntäjänä äidinkieleensä italiaan. Hänen käännöksiinsä lukeutuu muun muassa Leena Landerin, Rosa Liksomin ja Salla Simukan teoksia. Sessa on opettanut italian kieltä Turun yliopistossa. Hän on toiminut myös lukion opettajana Italiassa. Sessan kiinnostus suomen kieleen alkoi sattumasta. 1980-luvun lopulla yliopistossa opiskellessaan hän päätti ottaa kolmannen vieraan kielen englannin ja ranskan rinnalle. Ensi alkuun uudeksi aineeksi valikoitui saksa, mutta myöhemmin ajatukset siirtyivät ei-germaanisiin kieliin. Viimeisenä mahdollisena päivänä vaihtaa opiskelukieli Sessa kuuli junassa puhuttavan outoa kieltä, joka osoittautui suomeksi. Onnekkaasti yliopistossa oli pieni suomen kielen osasto, johon Sessa liittyi neljänneksi opiskelijaksi. Sessa ei uskonut koskaan tarvitsevansa suomen kieltä työelämässä. Kielen taitaminen kuitenkin auttoi häntä saamaan harjoittelupaikan Euroopan parlamentin käännösosastolta sen jälkeen, kun Suomi oli liittynyt Euroopan unioniin. Myöhemmin hän onnistui saamaan stipendin Suomesta, jonne hän muuttikin toimien kieltenopettajana ja kääntäjänä. Sessan käännös Scompartimento n. 6 (Rosa Liksomin alkuperäisteoksesta Hytti nro 6) oli vuonna 2014 ehdolla arvostetun italialaisen Strega Europea -palkinnon saajaksi. ==Lähteet== Luokka:Italialaiset kielenkääntäjät Luokka:Vuonna 1967 syntyneet Luokka:Elävät henkilöt
Clothing+

Clothing+ (oik. Clothing Plus Oy) oli vuosina 2001–2018 toiminut suomalainen vaatetusalan yritys, joka oli keskittynyt puettavaan teknologiaan ja älyvaatteisiin. Kankaanpäässä toiminut yritys sai alkunsa vuonna 1998 perustetusta Reima Oy:n puettavan teknologian kehitysosastosta, josta 2001 muodostettiin oma yhtiö Clothing+. Vuonna 2008 se siirtyi toimivan johdon haltuun, kunnes Yhdysvaltalainen pörssiyhtiö Jabil Circuit osti yhtiön vuonna 2015 perustaen samalla vastaavan tutkimus- ja kehittämislaboratorion Floridaan. Elokuussa 2018 Jabil ilmoitti sulkevansa Kankaanpään yksikön ja siirtävänsä sen toiminnot Floridaan. Clothing+:lla oli myös toimistot Tampereella ja Shanghaissa. Lisäksi yhtiö omisti tekstiilielektroniikkaa valmistavan tehtaan Kiinan Deqingissä, jossa sillä oli noin 350 työntekijää. Yrityksellä oli enimmillään Kankaanpäässä noin 40 työntekijää. Se tei myös yhteistyötä Tampereen teknillisen yliopiston sekä Nokian, Suunnon ja Polar Electron kanssa. Kankaanpäässä tehtyihin innovaatioihin lukeutuu muun muassa sykettä mittaava aluspaita. == Lähteet == Luokka:Entiset suomalaiset vaatetusalan yritykset
Telo

Telo oli Toulonin kaupungin eponyyminen suojelusjumalatar. Hän oli alun perin pyhän lähteen jumalatar, jonka ympärille asutuskeskus muinoin syntyi. Perigeauxista on löytynyt useita omistuskirjoituksia jumalattarelle, ja eräässä niistä häntä pyydetään apuun yhdessä jumalatar Stannan kanssa.Green 1997, s. 208 ==Lähteet== *Green, Miranda J. : Dictionary of Celtic Myth and Legend. Thames & Hudson 1997. ISBN 0-500-27975-6 === Viitteet === Luokka:Kelttiläiset jumalat
Martti Lohikoski

Martti Lohikoski (10. marraskuuta 1912 Turku – 25. syyskuuta 2002 Hyvinkää) oli suomalainen Helsingin konservatorion rehtori, kuoronjohtaja ja laulaja.Kuka kukin on 1978EloNet : Martti Lohikoski Lohikosken vanhemmat olivat kuormausmestari Erkki Johannes Lohikoski ja Saima Maria Lindman. Hän kävi viisi luokkaa lyseota, valmistui merkonomiksi 1932 ja valmistui Viipurin musiikkiopistosta 1939. Lohikoski oli opettajana Viipurin musiikkiopistossa 1943–1950, opettajana Helsingin konservatoriossa 1954–1960 sekä Helsingin konservatorion rehtorina 1960–1975. Hän oli Helsingin kaupungin suomenkielisen työväenopiston äänenkäytön opettajana 1957–1968 ja toimi Viipurin Lauluveikkojen johtajana 1951–1960 ja Helsingin Työväen Mieskuoron johtajana 1952–1962. Lohikoski oli Suomen musiikkiopistojen liiton puheenjohtajana 1964–1976 ja kunniapuheenjohtaja vuodesta 1977. Suomen musiikinopettajien liiton varapuheenjohtajana hän oli 1962–1965. Ensimmäisen konserttinsa Lohikoski piti vuonna 1940. Martti Lohikoski esiintyy muusikkona ja näyttelijänä elokuvassa Ketunhäntä kainalossa 1940. Lohikoski teki vuonna 1938 levytyksiä yhdessä Sointu-orkesterin kanssa ja hän soitti myös trumpettia Sointu-orkesterissa. == Lähteet == == Aiheesta muualla == * Laulaja Martti Lohikoski 1930-luvun lopulla, Museovirasto, Historian kuvakokoelma * Martti Lohikosken levytyksiä Youtubessa Luokka:Suomen koulujen rehtorit Luokka:Suomalaiset musiikkipedagogit Luokka:Suomalaiset kuoronjohtajat Luokka:Suomalaiset laulajat Luokka:Vuonna 1912 syntyneet Luokka:Vuonna 2002 kuolleet
St. Gallen-Altenrheinin lentoasema

St. Gallen-Altenrheinin lentoasema () on lentoasema Koillis-Sveitsissä Itävallan rajalla Alter Rhein -joen länsirannalla. Lentoasema sijaitsee Sankt Gallenin kantonissa Thalin kunnassa Altenrheinin kylässä. Se oli vuonna 2017 matkustajamäärältään Sveitsin kuudenneksi suurin lentoasema. == Omistaja == Lentoaseman omistaja ja ylläpitäjä on yksityinen Airport Altenrhein AG. == Historiaa == Lentoasema on aloittanut toimintansa vuonna 1927 Dornierin lentokonetehtaan yhteydessä. == Matkustajamäärä == Lentoaseman vuosittaiset matkustajamäärät ovat vuosina 2000–2017 vaihdelleet 70 000:sta 120 000:een. == Lentoyhtiöt ja kohteet == Vuonna 2018 lentokentältä oli lentoasemayhtiön tytäryhtiön Fluglinie People’sin säännöllinen liikenne Wieniin sekä lentoja useisiin Välimeren lomakohteisiin. == Lähteet == == Aiheesta muualla == * Lentoaseman verkkosivut Luokka:Sveitsin lentoasemat Luokka:Sankt Gallenin kantoni
Olavi Marttiini

Olavi Henrik Marttiini (16. huhtikuuta 1920 Sodankylä – 8. maaliskuuta 1972) oli suomalainen kapellimestari, muusikko ja säveltäjä. Marttiini sai Sibelius- Akatemiassa kapellimestarin koulutuksen, mutta kotikaupungissaan Rovaniemellä hänet tunnettiin viulun, pianon ja sahan soittajana sekä säveltäjänä ja sovittajana. Vuonna 1949 Marttiini pääsi opiskelemaan Sibelius-Akatemiaan pääaineena viulunsoitto ja sivuaineena piano. Hän suoritti Sibelius- Akatemiassa myös kapellimestariluokan ja valmistui sieltä vuonna 1953. Sen jälkeen hän toimi musiikinopettajana mm. Lapin kansankorkeakoulussa ja esiintyi vapaana taiteilijana. Kuoromusiikin lisäksi Marttiini sävelsi yksinlauluja ja duettoja sekä instrumentaalimusiikkia viululle ja pianolle. Hänen isänsä oli puukkotehtailija Janne Marttiini. Muuttaessaan Helsinkiin vuonna 1963 hän toimi Westerlundin musiikkiliikkeen palveluksessa ja opiskeli liikkeen pianotehtaassa puolisen vuotta pianon viritystä. Vuosina 1953-1958 hän toimi Rovalan Musiikkiopiston pianon ja viulunsoiton opettajana sekä kuoroäänten harjoittajana. Vuonna 1964 Marttiini sai kulttuuripalkinnon, joka myönnetään Rovaniemen seutukuntaa koskevasta erityisestä kulttuurisaavutuksesta. Olavin musikaalinen lahjakkuus huomattiin jo kansakoulussa. Hänen sisarensa Martta Pöyhtäri muistaa, että Olavi sai opettajaltaan luvan soittaa harmonia, kun muut eivät saaneet siihen koskeakaan. Ensimmäiset sävellyksensä hän teki koulupoikana. Varhaisimmat säilyneet kappaleet ovat peräisin vuodelta 1935. == Sävellyksiä == * Pariisilaisvalssi * Taianmaa * Hymni ounasvaaralle * Iltarukous * Jouluaamu ihana * Jouluaamuna * Kemijoki https://www.youtube.com/watch?v=IcS4dixcjuk * Kemijärven kotiseutulaulu * Laulu juutualle https://www.youtube.com/watch?v=fxyu3s_46t8 * Muistojen joulu * Pieni surumarssi * Pieni syyslaulu * Pieni uskontunnustus * Pisaroita * Virran laulu * Ystävän muistolle ==Lähteet== Luokka:Vuonna 1920 syntyneet Luokka:Vuonna 1972 kuolleet Luokka:Suomalaiset säveltäjät
Janne Oinas (tuottaja)

Janne Oinas (s. 1985) on suomalainen tuottaja, äänittäjä ja muusikko. Oinaksen ammattilasura alkoi vuonna 2006 hänen tuotettuaan Aleksi Ojalan levyn Koditon mies. Sittemmin hänen yhteistyökumppaneitaan ovat olleet muun muassa Suvi Teräsniska, Jari Sillanpää, Jippu, Heli Kajo, Ufo Mustonen, Laura Sippola ja Sansa. Suurimpia listamenestyksiä ovat olleet Teräsniskan Syksyn sävel -voittaja ja Vuoden paras iskelmä 2013 -palkittu ”Täydellinen elämä” sekä Sillanpään ”Sinä ansaitset kultaa”. Oinas on ollut merkittävässä roolissa Vain elämää -televisiosarjan kappaleiden sovittamisessa ja tuottamisessa yhdessä Leri Leskisen kanssa, esimerkkeinä Irinan ”Ihmisen poika”, Elastisen ”Naurava kulkuri”, Laura Voutilaisen ”Särkynyt enkeli”, Terhi Kokkosen ”Me vain”, Juha Tapion ”Oo se kun oot” ja Hectorin ”Tyttörukka”. Oinas oli tekemässä Paula Koivuniemen levyä Duetot, josta Yleisradio toteutti dokumentin Paula Koivuniemi @studio. Oinas sovitti ja tuotti Diandran Uuden Musiikin Kilpailu 2013 -finalistikappaleen ”Colliding Into You” yhdessä Leri Leskisen kanssa. Hän on myös miksannut muun muassa Yön, Reijo Taipaleen, Ismo Alangon ja Paradise Oskarin kappaleita. Oinas on säveltänyt Leri Leskisen kanssa elokuvascoren Juha Wuolijoen elokuvaan Zarra’s Law . Hän on tehnyt musiikkia myös televisiosarjoihin ja mainoksiin. Oinas aloitti musiikkiharrastuksensa kahdeksanvuotiaana rumpujen soitolla, jonka jälkeen pääsoittimeksi vaihtui bassokitara. Lisäksi Oinas soittaa myös kitaraa ja koskettimia. Keikkamuusikkona hän on soittanut useiden artistien taustalla (muun muassa Heli Kajo, Jonna Kärkkäinen, Hanna Maaria) sekä cover- ja bilebändeissä (esimerkiksi Metropolis ja Tailor Made). == Aiheesta muualla == * Metropolis * Luokka:Elävät henkilöt Luokka:Suomalaiset musiikkituottajat Luokka:Suomalaiset muusikot Luokka:Vuonna 1985 syntyneet